Tentativo d'assascinio a Donald Trump

O **tentativo d'assascinio à Donald Trump** o l'é stæto un tentativo d'assascinio contra l'ex prescidente di Stati Unii Donald Trump a-o 13 de luggio do 2024, tanto ch'o tegniva un raduno de eleçioin à unna fiera de l'agricoltua à Meridian, inti suburbi de ponente de Butler, ne-a Pennsylvania.

Quello giorno, a-e 18:11, o tempo do pòsto, o passou Prescidente o l'é stæto ferio inte un raduno politico ch'o l'aiva inte unna fiera de l'agricoltua à Butler in Pennsylvania. O Trump o l'é stæto tiou à l'oegia drita avanti de ëse protetto da-o Serviçio Segreto e accompagnou à un veicolo. Dapeu o l'é stæto portou à l'uspiâ Butler in condiçioin no critiche. E autoritæ fedeæ e do pòsto an segnallou doî mòrti, o tiratô e un parteçipante a-o rally che se ciammava Corey Comperatore, un pompiê volontäio de Buffalo., tanto che atri doî parteçipanti son ferii gravemente.

L'attaccante o l'ea identificou comme o Thomas Matthew Crooks, un figgeu de vint'anni de Bethel Park in Pennsylvania.

L'urtima vòtta che un prescidente di Stati Unii (ch'o segge assæto ò no) o l'é stæto ferio inte unna sparâ a l'é stæta o tentativo d'assascinio do Ronald Reagan do 1981. L'açidente o l'é stæto paragonou a-o tentativo d'assascinio do Theodore Roosevelt a-i 18 d'ötovie do 1912, into quæ o seu descorso de 50 pagine o l'à sarvou a vitta do passou prescidente, candidou a-o prescidente.

L'attacco o l'à descadenou l'empatia bipartidista pe-o Trump. E figue pubriche segge di partii democratichi che di partii repubrichen an domandou unn'aumentaçion da seguessa pe-i ciù grendi candidæ a-e eleçioin. I esperti tegnivan a sparâ pe un segno de polarizzaçion politica inti Stati Unii, e i politichi an domandou unna reduçion de tenscioin.

## Scituaçion
O passou Prescidente Donald Trump o l'é o candidato do Partio Repubrican pe-e eleçioin prescidençiæ do 2024 inti Stati Unii d'America O raduno o l'é apreuvo à avvegnî comme parte da campagna prescidençiâ do Trump pe-e eleçioin, pe arrecheugge di voti into stato ciave da Pennsylvania tegnuo pe un di. i stati de oscillaçion. I rally do Trump son soggetti à di contròlli streiti pe-e arme e i oggetti proibii. O rappresentante da Casa di Stati Unii, Mike Kelly, o l'à dito ch'o l'à contattou o personale da campagna do Trump pe conseggiâ de tegnî o raduno inte unn'aria ch'a poeiva accheugge unna folla ciù grande che i Butler Farm Show Grounds e che a seu respòsta a l'ea: “Aprexemmo o vòstro contributo, ma emmo za piggiou unna deçixon.» O FBI o no l'aiva de informaçioin in sce nisciuña menassa particolâ avanti de l'evento. A registraçion a l'é avvegnua pöchi giorni avanti da Convençion Naçionâ Repubricaña prevista pe-i 15 de luggio do 2024.

## O fæto

O Donald Trump o l'é stæto colpio da unna proiettile verso e 18.11 tempo do pòsto inte l'oegia drita, o s'é toccou l'oegia con unna man avanti de cazze in sciô podio derê a-o letterin pe piggiâse covertua. Sëi menuti ean passæ into descorso do Trump quande o Thomas Matthew Crooks o l'à tiou eutto tiæ da un fuxil AR-15. O Crooks o no l'é stæto sottopòsto à un contròllo de seguessa perché o l'ea feua da-o perimetro seguo da riunioin. L'attaccante o l'ea montou in sciô teito d'un magazzin, pöco assæ 125 metri da-o passou prescidente american.

I agenti do Serviçio Segreto se son afferræ verso o Trump e l'an protetto. Dòppo pöco assæ 25 segondi pe tæra i offiçiæ gh'an aggiuttou à levâse con di sciummi de sangue in sce l'oegia e in sciâ faccia. O Trump o l'à dapeu tiou sciù o pugno e o l'à scosso a-a gente, con urlâ *Fight!* ("Combattemmo!") ciù de unna vòtta, con incoraggî i seu sostegnitoî à anâ avanti co-a battaggia. I seu sostegnitoî an responduo con di applaxi e an cantou U-S-A!. Dapeu o l'é stæto accompagnou à un veicolo e portou à un ospedâ vexin. 

Un lettô de labre o l'à affermou che o Trump o l'aiva dito "Cöse? Sangue in sciâ mæ faccia?", con indicâ che quarchedun o gh'aiva dito ch'o l'ea apreuvo à sciortî. Trei parteçipanti a-a manifestaçion son stæti corpii da-o fuogo, un di quæ o l'é mòrto tanto che i atri doî son stæti ferii gravemente. Unna de persoñe ferie a l'ea inte tribuñe in sciâ banda manciña do campo. O rappresentante da Casa di Stati Unii Ronny Jackson o l'à dito che unna proiettile a l'à pascolou o còllo de seu nevo, con provocâ unna feria picciña.

O Trump o l'à attribuio un gran grafico ch'o mostra e statistiche d'immigraçion pe aveighe sarvou a vitta. Pöco avanti do primmo tiou, o l'à giou a testa à drita, verso o grafico, e o l'à indicou. O movimento o l'à reduto o profî do cranio do Trump inta direçion do tiratô, con sarvâlo fòscia da unn'ernia diretta da-a testa. O Trump o l'à dito: "Se no aiva indicou quello grafico e aiva giou a testa pe ammiâlo, quella proiettile a m'avieiva colpio pròpio inta testa."

## Nòtte


## Voxe ligæ

* Eleçioin presidençiæ inti Stati Unïi d'America do 2024

## Atri progetti

Categorîa:P625 lètta da Wikidata